Răspunsul oficialilor Primăriei Iaşi a venit ca urmare a unei cereri formulate în baza legii liberului acces la informaţii de interes public formulate de membrii Centrului de Resurse pentru Participare Publică.

Potrivit informaţiilor oficiale furnizate de municipalitate, plantarea salcâmilor japonezi la Iaşi a costat aproape 40.000 de euro. "Costul înlocuirii teilor de pe bulevardul Ştefan cel Mare şi Sfânt şi plantarea salcâmilor japonezi: total amenajare - 175.477 de lei (valoarea cuprinde totalitatea valorii lucrărilor efectuate: materiale, manopera şi utilaje folosite). Numărul salcâmilor japonezi plantaţi pe bulevardul Ştefan cel Mare şi Sfânt este de 141 bucăţi", se arată în răspunsul dat de Primăria Iaşi.

Lucrările de tăiere a teilor, cumpărare şi plantare de salcâmi japonezi au fost efectuate la începutul anului 2013 de către societatea Servicii Publice Iaşi, aflată în subordinea Primăriei Iaşi, în baza unui contract încheiat încă din septembrie 2010.

Conform cifrelor furnizate de Primăria Iaşi, rezultă că plantarea fiecărui salcâm japonez în centrul Iaşiului a costat 1.244 de lei.

Costul poate fi considerat exorbitant, relevă specialişti în domeniu, chiar dacă include şi manopera. "Eu vă pot vinde un fir de salcâm japonez de un metru înălţime şi de grosimea unui creion cu 10-15 lei", a răspuns pentru "Adevărul" proprietarul afacerii Ferma lui Iancu din Dăbuleni, care deţine una dintre cele mai mari pepiniere private de arbuşti şi arbori din România.

Salcâmii pitici de la Iaşi, cumpăraţi din Italia

Şefa de la Servicii Publice Iaşi a declarat că nu reţine cu exactitate preţul de achiziţie al salcâmilor japonezi. "Nu pot să ştiu toate aceste informaţii pe dinafară. Nu pot să vă răspund acum cât am plătit exact. Vă pot da mai multe detalii mâine dimineaţă. O parte i-am avut noi în pepinieră, restul i-am cumpărat din Italia", a declarat Luminiţa Sălceanu, şefa de la Servicii Publice Iaşi.

Membrii ONG-ului cu sediul la Bucureşti au înaintat cererea către municipalitatea ieşeană încă din toamna anului trecut. Iniţial, cei de la Primăria Iaşi au dat un răspuns zeflemitor, iar informaţiile exacte despre costul afacerii au fost făcute publice după aproape jumătate de an de la începerea demersului.

"La prima cerere, Primăria Iaşi ne-a spus zeflemitor că nu au fost alocaţi bani pentru plantări. Am descoperit că scrisesem "strada" în loc de "bulevard" şi asta le-a oferit portiţa să nu ne ofere informaţiile. Dar nu ne-am lăsat. Şi am întrebat şi de bulevard. Şi am aflat: 175.477 lei pentru înlocuirea teilor cu 141 de salcâmi (cam 1.244 lei per salcâm pitic)", au postat coordonatorii centrului pe pagina de Facebook.

Mai puteţi citi:

Şi cu teii tăiaţi şi cu banii luaţi. Primăria Iaşi a primit o amendă de 60.000 de lei, achitabilă din bani publici, pentru că a tăiat ilegal arborii din centrul oraşului

VIDEO Numărul „avocaţilor” teilor puşi la pământ în centrul Iaşiului creşte. Şefii Primăriei refuză dezbaterea publică

VIDEO Protest fără precedent la Iaşi faţă de primarul Gheorghe Nichita. Edilul este chemat să dea socoteală după ce a măcelărit teii din centrul oraşului

Primăria Iaşi, somată să replanteze teii puşi la pământ în centrul oraşului. Un nou protest împotriva tăierii arborilor va avea loc pe data de 4 octombrie

Cum pregătesc şefii PSD Iaşi infiltrarea la mitingul pentru tei şi discreditarea mişcării: „O să deviem subiectul către Roşia Montană“

AUDIO Înregistrarea diversiunii vicelui PSD Iaşi. Ostaficiuc toarnă secretele partidului: deturnarea teilor spre Roşia, păcatele Mitropoliei şi hoţia lui Fenechiu

Toţi teii de pe cel mai important bulevard al Iaşiului sunt puşi la pământ de muncitorii primăriei

FOTO Masacrul teilor din Iaşi: episodul Copou. Cum sunt mutilaţi arborii-simbol din cel mai renumit cartier al oraşului

Satiră virulentă împotriva primarului din Iaşi. Un fost consilier local îi propune lui Gheorghe Nichita zece pseudo-proiecte, după ce edilul a admis haosul urbanistic

Deşert cu premeditare în Iaşi. După tăierea teilor din faţa Mitropoliei, alte sute de arbori din zonă vor fi sacrificaţi pentru o parcare subterană